നാടന് പാട്ടിന്റെ ശീലില് മണ്കുടത്തിന്റെ താളം തൃശൂര് : കളിയരങ്ങിലെ താളം വിട ചൊല്ലി. ഒരു മാസം മുമ്ബാണ് ആ ഈണം ചാലിച്ച കുലുങ്ങിച്ചിരിയുമായി നെടുമുടി വേണു, അന്തര്മുഖനായല്ലേ എന്ന ചോദ്യവുമായി തിരൂര് സ്വദേശിയായ വി.കെ ഹംസയുടെ ഫോണിന്റെ അങ്ങേത്തലയ്ക്കലെത്തിയത് . ആദ്യകാലത്തെ സിനിമ എഴുത്തുകാരനായ തിരൂര് സ്വദേശിയായ വി.കെ ഹംസയുടെ നെടുമുടിയുമൊത്തുള്ള സ്മരണകളേറെയാണ്. ജി. അരവിന്ദന്റെ തമ്ബ് എന്ന ചിത്രത്തിന്റെ ചിത്രീകരണ കാലം തൊട്ടേയുള്ള ബന്ധമായിരുന്നു വി.കെ ഹംസയും നെടുമുടിയും തമ്മില്. ആ കാലത്തെ നടീനടന്മാരെ കുറിച്ചും സിനിമകളെ കുറിച്ചും സിനിമാ മാസികകളില് എഴുതിയിരുന്നവരില് ശ്രദ്ധേയനായിരുന്നു ഹംസ. സംവിധായകന് മോഹന്റെ മിക്കവാറും ചിത്രങ്ങളിലെ മുഖ്യകഥാപാത്രം ഹംസ പറഞ്ഞു. വിടപറയും മുമ്ബേയിലെ സേവ്യര്, ആലോലത്തിലെ കുട്ടന് തമ്ബുരാന്, ഇളക്കങ്ങളിലെ അനിയന്, മംഗളം നേരുന്നൂവിലെ രവീന്ദ്രനാഥന്, ഇസബല്ലയിലെ ഗൈഡ് അങ്ങനെയങ്ങനെ എത്രയെത്ര കഥാപാത്രങ്ങള്ക്ക് ജീവന് നല്കി. ആലോലത്തിന്റെ ചിത്രീകരണ വേളയിലാണ് മോഹന്, അനുപമ മോഹന്, ഭരത് ഗോപി എന്നിവരൊന്നിച്ച് ചെറുതുരുത്തിയില് എന്റെ ഭാര്യ കലാമണ്ഡലം കദീജയുടെ വീട്ടില് നെടുമുടിയെത്തുന്നത്. ചുമ്മാ വന്നു പോവുകയായിരുന്നില്ല. വീട്ടിലെ മണ്കുടത്തില് താളം പിടിച്ചും നാടന്പാട്ടും കവിതകളും ആലപിക്കുകയായിരുന്നു. കൂടെ പാടാന് ഭരത് ഗോപിയും. ഈ ഓര്മ്മകളില് നിന്നാണ് നെടുമുടിയെക്കുറിച്ച് എന്തെഴുതുമ്ബോഴും കളിയരങ്ങിലെ താളം എന്ന് ഞാന് വിശേഷിപ്പിക്കാനാരംഭിച്ചത്. തൃശൂരുമായി നെടുമുടി വേണുവിനുള്ള ബന്ധമേറെയാണ്. പ്രമുഖ സിനിമാ നിര്മ്മാതാക്കളായ ഗുഡ്നൈറ്റിന്റെ നിരവധി ചിത്രങ്ങളിലാണ് നെടുമുടി അഭിനയിച്ചത്. സര്ഗ്ഗം, സ്ഫടികം, ഇസബ്ബെല്ല, ചക്കിക്കൊത്ത ചങ്കരന്, മായാമയൂരം തുടങ്ങി നിരവധി ചിത്രങ്ങളില് വേണുവുണ്ടായിരുന്നു. മോഹന്, രാജു എന്നിവരുടെ ഉടമസ്ഥതയിലായിരുന്നു ഗുഡ്നൈറ്റ് ഫിലിംസും ഷോഗണ് ഫിലിംസും. തൃശൂര്ക്കാരായ ഭരതന്, കെ.പി.എ.സി ലളിത, ഇന്നസെന്റ്, മോഹന്, ഡേവിഡ് കാച്ചപ്പിള്ളി തുടങ്ങി നിരവധി പേരുമായി ഏറെയടുപ്പമായിരുന്നു. ഭരതന് സ്മൃതി ചടങ്ങിലെ നിറസാന്നിദ്ധ്യമായിരുന്നു അദ്ദേഹം.